《偈六十三首》
宋代·释道宁

古今不异，达者同归。
踏著斯关，自他兼济。
山僧不惜眉毛，重为诸人指註。
休，休，
丈夫儿合自由。急急修，
莫悠悠，看看便是结交头。
莫学陵田栽晚稻，一阵霜风无可收。

作者简介：释道宁（一○五三～一一一三），俗姓王，歙溪（今安徽歙县）人。祝发蒋山泉禅师，依雪窦老良禅师。踰二年，遍历丛林，参诸名宿。晚至白莲，参五祖法演禅师，顿彻法源。徽宗大观中，住潭州开福寺。政和三年卒，年六十一。为南岳下十四世，五祖法演禅师法嗣。《僧宝正续传》卷二、《嘉泰普灯录》卷一一、《五灯会元》卷一九有传。今录诗一百三十二首。